Isfahon universiteti

Isfahon universiteti (UI; , romanizatsiyasi: Dāneshgāh-e Esfahān) – Eronning Isfahon ustonida joylashgan davlat oliy taʼlim muassasasi. Universitetning bosh kampusi Isfahonning Azadlik (Azadi) maydonida joylashgan boʻlib, yana bir filial kampusi Xonsor shahrida faoliyat yuritadi.

Isfahon universiteti 71 ta yoʻnalish boʻyicha bakalavriat, 185 ta yoʻnalish boʻyicha magistratura hamda 119 ta yoʻnalish boʻyicha doktorantura dasturlarini taklif etadi.
 Tarixi 
Isfahon universiteti 1946-yilda tashkil etilgan. Universitetni tashkil etish gʻoyasi dastlab 1939-yilda Amin shifoxonasining bir guruh shifokorlari tomonidan ilgari surilgan. Nihoyat, 1946-yilda shifoxona boshqaruvi Isfahon oliy tibbiyot instituti tashkil etish rejasini maʼqulladi. Oʻsha yilning sentyabr oyida viloyat sogʻliqni saqlash boshqarmasi mas’ul xodimi, dotsent doktor Jelve tomonidan imzolangan eʼlon mahalliy gazetalar orqali tarqatilib, abituriyentlar yangi institutga hujjat topshirishga chaqirildi.

Dastlabki mashgʻulotlar Saʼdiy oʻrta maktabida (hozirgi Surah instituti) oʻtkazilgan. Birinchi darslar 1950-yil 29-oktyabrda boʻlib oʻtgan. 1985-yilda tibbiyot yoʻnalishlari ajratilib, Isfahon tibbiyot fanlari universiteti alohida taʼlim muassasasi sifatida tashkil etildi.
 Fakultetlari 
2020-yil holatiga koʻra universitet tarkibida quyidagi oʻn toʻrt fakultet faoliyat yuritgan:
Maʼmuriy fanlar va iqtisodiyot fakulteti
Biologiya fanlari va texnologiyalari fakulteti
Kimyo fakulteti
Fuqaro muhandisligi va transport fakulteti
Kompyuter muhandisligi fakulteti
Taʼlim va psixologiya fakulteti
Muhandislik fakulteti
Chet tillar fakulteti
Geografiya fanlari va rejalashtirish fakulteti
Adabiyot va gumanitar fanlar fakulteti
Matematika va statistika fakulteti
Fizika fakulteti
Sport fanlari fakulteti
Ilohiyot va Ahl al-Bayt (Payg‘ambar avlodlari) tadqiqotlari fakulteti
 Prezidentlar

 Prezident Muddat Mehdi Namdar  1958–1961 Mohammad Riahi  1961–1962  Qasem Motamedi  1967–1976 Mohammad Ali Tusi  1977–1979  Gholamabbas Tavassoli  1979–1980 Mohammad Ali Shahzamanian  1980–1981 Akbar Shah Mohammadi  1981–1982 Seyed Morteza Saghaiannejad  1982–1985 Hassan Razmjoo  1985–1997 Hooshang Talebi  1997–2005 Mohammad Hossein Ramasht  2005–2013 Hooshang Talebi  2013–2021 Hossein Harsij  2021–2025 Rasool Roknizadeh  2025–hozirgacha
 Mashhur bitiruvchilari 
 Nusrat Butto – Pokistonning sobiq birinchi xonimi.
 Faride Firo‘zbaxt – matematik olima.
 Muhammad Xotamiy – Eronning sobiq prezidenti.
 Ato‘ullo Muhajeroni – Eronning sobiq madaniyat vaziri.
 Hushang Gulshiri – nasr yozuvchisi, adabiy tanqidchi va muharrir.
 Hrant Markaryan – Arman inqilobiy federatsiyasi rahbari.
 Fotima Shayan – siyosatshunos, Xalqaro Farobiy mukofotining 10-marta sovrindori.

 Manbalar 

 Havolalar 


Turkum:Isfahon universiteti